
ROMÂNIA                                                               Anexa  nr. 1 la HCL  nr……………
JUDEŢUL TIMIŞ                                                                               
MUNICIPIUL TIMIŞOARA                                                                                               

                             CONTRACT DE INCHIRIERE
                          Prezentul contract se încheie în baza HCL…………………..
 I. PARTILE CONTRACTANTE

      A. Marincu Irinel-Ionel domiciliat în sat Chişoda, Comuna Giroc, jud.Timis, str. Retezat nr.29, Jud. Timiş, identificat cu Cartea de Identitate seria …………………… eliberat la data de …………., CNP ………………… şi  Besnea Suzana-Camelia fostă Marincu Suzana-Camelia  domiciliat în Timişoara , …………………….., Jud. Timiş, identificat cu Cartea de Identitate seria ………………… eliberat la data de…………… CNP ………………….. în calitate de proprietarii – LOCATOR;
      B. Grădiniţa cu Program Prelungit nr. 53 cu personalitate juridica, cu sediul in Timişoara, str. Pestalozzi nr.4 , in structura căreia se afla Grădiniţa cu Program Prelungit nr. 16, fără personalitate juridică, cu sediul în  Timişoara, str. Abrud nr. 19, reprezentată de prin director ………………………….. în calitate de CHIRIAŞ (Locatar) şi Municipiul Timişoara, cu sediul în Timişoara, Bd. C.D. Loga nr. 1, 300030  Timişoara, reprezentata de prof. univ. dr. ing. Nicolae Robu, primar, în calitate de Ordonator Principal de Credite”. 
     II. OBIECTUL CONTRACTULUI
  Art.1: Obiectul contractului constă în închirierea imobilului situat  în Timişoara  str. Abrud nr.19, fostă  Aleea Detunata nr. 6, înscris CF nr. 402743 Timişoara , CF vechi nr.3061  cu nr. top 5668,  constând în construcţie cu S+P+1Etj  şi teren construit şi neconstruit în suprafaţă de 869 mp,  aflat în proprietatea   lui Marincu Irinel Ionel şi Besnea Suzana-Camelia  fostă Marincu Suzana-Camelia, în cote egale.


  Art. 2: La data închirieri imobilul este utilizat de locatar, exclusiv  pentru  activitatea   Grădiniţei cu Program Prelungit nr.16  din Timişoara.
  Art. 3: Imobilul se închiriază  exclusiv  pentru desfăşurarea  activităţii  de învăţământ –Grădiniţa  cu Program Prelungit nr.16 din Timişoara. 

III. DURATA CONTRACTULUI

Art.4:  Prezentul contract se încheie pe o perioada de 3 ani începând cu data de 30.08.2019 până la data de ……...
Art.5: Durata  contractului a  fost stabilită cu acordul  de voinţă a părţilor,  conform  Procesului verbal  nr. … /18.07.2019   al Comisiei de negociere cu terţii a Consiliului Local al Municipiului Timişoara, acord aprobat pri Hotărârea nr…… a Consiliului Local al Municipiului Timişoara.
Art. 6: Tacita relocaţiune este interzisa cu desăvârşire.
IV.  PREŢUL ÎNCHIRIERII

Art. 7: Cuantumul chiriei lunare este de .2500 euro /lună  chirie stabilită prin acordul  de voinţă al  părţilor, conform  Procesului verbal  nr. … /18.07.2019   al Comisiei de negociere cu terţii a Consiliului Local al Municipiului Timişoara , acord  aprobat pri Hotărârea nr……………. a  Consiliului Local al Municipiului Timişoara.

  V. PLATA CHIRIEI
 Art. 8:  Plata chiriei se va face lunar de către  ordonatorul terţiar Grădiniţa cu Program Prelungit nr. 53 cu personalitate juridica  în structura căreia  se află Grădiniţa  cu Program Prelungit nr.16 fără personalitate juridică, până cel târziu la 20 (douăzeci ) a fiecărei  lunii  calendaristice pentru luna în curs, prin virarea sumei datorate în cote egale,  în conturile  locatorilor  Marincu Irinel-Ionel deschis la UniCredit Tiriac Bankcont, cont nr. …………………şi respectiv Besnea Suzana-Camelia  deschis  la……………………… nr. cont…………………. şi se va achita în lei  la cursul de schimb  al  BNR din data plăţii.

Art.9: Neplata chiriei  în termen de 30 ( treizeci  )  zile de la data scadenţei  şi în cuantumul fixat, duce la calcularea de penalităţi de întârziere calculate cu un procent de 0,05 % pe zi de întârziere din suma datorată.

Art.10: Neplata chiriei şi a utilităţilor în termen de 90 (nouăzeci ) de zile de la data scadenţei (data emiterii documentului justificativ) şi în cuantumul fixat, duce la desfiinţarea  prezentului  contract de închiriere, fără punere în întârziere, fără alte formalităţi şi fără intervenţia vreunei instanţe de judecată.

 În acest caz  va opera rezilierea contractului de închiriere de drept, fără somaţie si punere in întârziere, fără vreo alta formalitate,  locatarul obligându-se sa elibereze de în dată spaţiul închiriat şi să îl predea locatorului proprietar, achitând toate obligaţiile de plată rezultate din contract. 

 În această situaţie, prezentul contract constituie titlu executoriu pentru evacuarea necondiţionat a locatarilor din imobil.

Art. 11: Obligaţia de plată a chiriei  cade în sarcina ordonatorul terţiar Grădiniţa cu Program Prelungit nr. 53 cu personalitate juridica  în structura căreia  se află Grădiniţa  cu Program Prelungit nr.16 fără  personalitate juridică”. 
 Art. 12: Clauzele cuprinse în prezentul capitol reprezintă pact comisoriu rezolutoriu de ultim grad in sensul ca rezolutiunea opereaza de plin drept fara interventia instantei de judecata.
     VI. OBLIGATIILE LOCATORULUI

    Art.13: Locatorul închiriază  locatarului bunul  la starea  cea existentă la momentul încheieri prezentului contract  şi va fi consemnată într-un  proces verbal de  predare-primire ce se va încheia între cele două părţi.
    14: Locatorul nu va stânjeni pe locatar în exercitarea dreptului de folosinţă asupra bunului închiriat şi nici nu va face acte care ar putea restrânge folosinţa acestuia.

Art. 15. Locatorul asigura locatarului folosinţa spaţiului situat in Timisoara, str. Abrud nr. 19 fostă Aleea Detunata nr. 6, compus din constructie si teren, conform identificarii imobilului din cartea funciara corespunzatoare acestuia.

  Art. 16. Sa nu refuze in mod nerezonabil acordul necesar locatarului, dupa, analizarea propunerii acestuia, dupa caz, pentru executarea lucrarilor de intretinere lucrari de reparaţi curente, aduse spatiului inchiriart, daca aceste lucrari au fost considerate de către chiriaş ca fiind necesare pentru activitatea pe care o desfasoara in acest imobil. 
   VII. OBLIGATIILE LOCATARULUI
Art. 17: Locatarul   se obligă, ca pe toată durata închirierii, sa păstreze în bune condiţii bunul închiriat, să nu îl degradeze sau deterioreze, sub sancţiunea rezilierii contractului.
Art. 18:Locatarul  va  folosi bunul închiriat numai potrivit destinaţiei prevăzute în  prezentul contract.

Art.19: Locatarul  prin ordonatorul terţiar de credite   Grădiniţa cu Program Prelungit nr. 53 cu personalitate juridică  în structura căreia  se află Grădiniţa  cu Program Prelungit nr.16,  se obligă să plătească locatorului chiria la termenele şi in condiţiile prevăzute la  art. 8  din prezentul contract. 

Art.20: Pe toata durata închirierii locatarul va suporta toate cheltuielile referitoare la utilităţile consumate pentru folosinţa bunului închiriat, respectiv întreţinerea, apa curenta, canal, termoficarea, gaz, curent electric, abonament cablu TV, internet, telefon, evacuarea deşeurilor menajere, întreţinerea curăţeniei, paza, cheltuieli colaterale etc.(prezenta enumerare fiind cu titlu exemplificativ).

Ca urmare, la încetarea contractului locatorul nu va avea nici o obligaţie fata de terţii furnizori de servicii si utilităţi pentru prestaţiile de care au beneficiat locatarii. 

Art.21: Locatarul  va răspunde de distrugerea totală sau parţiala a bunului închiriat  şi îl va despăgubi în totalitate pe locator pentru distrugerea bunului din culpa sa. Locatarul  va executa la timp si in bune condiţii, pe cheltuiala lui, toate lucrările de întreţinere si reparaţii curente, inclusiv pentru degradările produse din culpa sa.

Art. 22:Locatarul  se va abţine de la orice activitate care tulbură sau limitează buna folosire a spatiilor comune sau învecinate, exploatând în siguranţă spatiile închiriate.

Art. vechi -Art.23: Locatarul va suporta toate costurile legate de igienizarea imobilului (dezinsecţie, dezinfecţie, deratizare si orice alte cheltuieli colaterale), precum şi  reparaţiile locative  de întreţinere curentă, a căror necesitate rezultă din folosinţa obişnuită a bunului.

 Art. 24: Locatarul va răspunde  pentru degradarea bunului închiriat în timpul folosinţei sale, inclusiv cea cauzată  de  incendiu , daca nu  dovedeşte  că a survenit fortuit. 
 Art. 25: Locatarul  va asigura pe cheltuiala proprie paza imobilului.
 Art.26: Locatarul  îi va permite locatorului sau mandatarilor săi să controleze modul cum este folosit bunul închiriat si starea acestuia.
Art. 27: Locatarul, la expirarea acestui contract, va elibera şi restitui locatorului bunul închiriat împreuna cu toate accesoriile acestuia, în aceeaşi stare în care le-a primit, stare constatata prin proces verbal. 

Art. 28: Subînchirierea de către locatar, în tot sau în parte, a bunului imobil închiriat sau cesiunea contractului de închiriere unui terţ, precum şi orice alta forma de transmitere către terţi a bunului închiriat  este strict interzisa.

Art. 29: Orice stricăciune pricinuită bunului închiriat din vina  locatarului va fi reparata de către  acesta.
Art. 30. Schimbarea destinaţiei spaţiului ori folosirea imobilului pentru alte activităţi decât cele ale Grădiniţei cu Program Prelungit nr.16 atrag sancţiunea imperativă a rezilierii de plin drept a contractului de închiriere.
Art. 31: Lucrările de investiţie de orice fel, inclusiv modernizări, extinderi, instalare de dotări suplimentare decât cele cu care este înzestrat imobilul la data predării etc. (acestea fiind menţionate cu titlu exemplificativ) care pot duce la modificarea bunului sunt strict interzise locatarului.

   In mod cu totul excepţional, ele pot fi realizate numai cu acordul prealabil, scris şi explicit, dovedit exclusiv prin înscris autentic, al proprietarului locator. 
     VIII. REZILIEREA CONTRACTULUI
Art. 32.  Atunci  când fără justificare, una dintre părţile contractului  de locaţiune  nu îşi  execută obligaţiile  născute din contract, cealaltă parte are dreptul de a rezilia locaţiunea,  cu daune interese, dacă este cazul, potrivit legii.
     IX. INCETAREA CONTRACTULUI
Art. 33. La expirarea termenului pentru care a fost încheiat, contractul încetează de drept, tacita relocaţiune nu operează. 
Art.34: Părţile contractante pot decide de comun acord rezilierea contractului cu un preaviz de 6 luni calendaristice emis de partea care doreşte rezilierea, cu respectarea prevederilor de la art. 37.
      X. LITIGII
Art. 35: Eventualele litigii care s-ar putea ivi in legătură cu acest contract vor fi soluţionate pe cale amiabilă, iar daca părţile nu cad de acord, vor fi soluţionate de instanţele de judecata competente. 
    XI. FORTA MAJORA

Art. 36: Forta majora, legal notificata, exonerează de răspundere partea ce o invoca, in condiţiile legii.        
XII. ALTE CLAUZE
Art. 37.Notificările si comunicările dintre părţi referitoare la executarea contractului, ca si orice forma de corespondenta dintre parţi se va face in scris (scrisori recomandate cu confirmare de primire etc.).
Nici o notificare sau comunicare verbală nu va fi luata in considerare de nici una dintre parţi. 

 Art. 38: Acest contract are ca temei dispoziţiile legislaţiei in vigoare pe toata durata derulării acestuia,  inclusiv cele ale Noului Cod Civil Român în vigoare din dată de 1 octombrie 2011.
Art. 39: După încetarea  contractului de închiriere  locatorul  are obligaţia de  a întocmi  o documentaţie topo  cadastrală de identificare  a limitei de proprietate  şi  a-şi delimita proprietatea prin retragerea împrejmuiri existente în limitele suprafeţei  de 869 mp de teren  înscrisă în  cartea funciară.

 Executarea  împrejmuirii   pe limita de proprietate  se va face  cu respectarea prevederilor  Legii nr. 50 din 29 iulie 1991, privind autorizarea executării lucrărilor de construcţii, actualizată.
   Art.40:  Prezentul contract  conţine 5( cinci) pagini şi a fost încheiat în 6 (şase)  exemplare originale, câte  două  pentru fiecare parte contractantă.
               LOCATOR,
   LOCATAR,
                                                                                Grădiniţa cu Program Prelungit nr.53
                                                                                         în structura căreia se află             
                                                                                Grădiniţa cu Program Prelungit nr. 16                     

                                                                                                prin Director

AVIZAT,
MUNICIPIUL TIMIŞOARA

PRIN 

PRIMAR

în calitate 

  Ordonator Principal de Credite
VICEPRIMAR 
DIRECTOR DIRECŢIA ECONOMICĂ

